OzLabs/hebrew-wiki-articles huggingface dataset:
מגדלור עכו

מגדלור עכו הוא מגדלור הנמצא בעיר העתיקה בעכו ושימש בעבר את נמל עכו.

המגדלור הוקם לראשונה בשנת 1864 והוא הופיע לראשונה במפות מספר שנים לאחר מכן. המבנה הנוכחי נבנה בשנת 1912 על ידי חברה צרפתית לפי זיכיון טורקי. גובהו של המגדל מעל פני הים הוא כ-16 מטרים ומאפיינים אותו שני הבזקי אור מדי 7 שניות הנראים למרחק של כ-12 מייל. מן המגדל יורדות מדרגות לכיוון הים אך הוא סגור למבקרים.

==קישורים חיצוניים==

* [http://www.el-akko.info/page.asp?id=146 מגדלור עכו באתר אל-עכו]
* 

עכו
קטגוריה:עכו: מבנים
קטגוריה:אתרי מורשת במחוז צפון
קטגוריה:התקופה העות'מאנית בארץ ישראל
קטגוריה:עכו העתיקה
Walk, Don't Run

(בתרגום חופשי לעברית: לך, אל תרוץ) הוא להיט אינסטרומנטלי שנכתב והוקלט לראשונה על ידי הגיטריסט ג'וני סמית' בשנת 1954, אך הגרסה המוכרת ביותר של השיר היא גרסת הכיסוי של הלהקה האמריקנית The Ventures משנת 1960.

השיר דורג במקום ה-82 ברשימת 100 שירי הגיטרה הגדולים בכל הזמנים של המגזין רולינג סטון.

== רקע ==

השיר נכתב והוקלט לראשונה על ידי הגיטריסט ג'וני סמית בשנת 1954.

בסתיו 1960 להקת הרוק האמריקנית The Ventures פרסמה לראשונה את הגרסה שלהם לשיר אשר נוצרה בסגנון רוק גולשים אשר הפך במהרה ללהיט. הגרסה של הונצ'רס נחשבת לאחת משירי רוק הגולשים הראשונות שהגיעו לפסגת מצעד הבילבורד הוט 100. הונצ'רס הוציא גרסת כיסוי מעודכנת לשיר בשנת 1964 בשם "" אשר במהלך אוגוסט 1964 הגיע למצעד עשרת השירים הפופולריים ביותר בארצות הברית. בנוסף לכך לאורך השנים הונצ'רס הקליטו מספר גרסאות כיסוי חדשות נוספות בשנים 1968, 1977, 1986 ו-2000. הגרסה משנת 1977 היא בסגנון דיסקו. הגרסה משנת 1986 היא בסגנון רוק כבד, והגרסה משנת 2000 משלבת סקסופון.

צ'ט אטקינס הקליט גם כן ביצוע פופולרי של השיר, אותו פרסם שלוש שנים לפני שפורסם הלהיט של הונצ'רס. גרסאות כיסוי בולטות אחרות כוללות בין היתר את אלו של להקת הצלליות ושל סטיב האו.

ביולי 2003 השיר הוקלט על ידי הגיטריסט של הונצ'רס נוקי אדוארדס ולהקת הסווינג האמריקנית Light Crust Doughboys עבור האלבום "Guitars Over Texas".

== קישורים חיצוניים ==

* [http://www.songfacts.com/detail.php?id=1827 עמוד השיר באתר songfacts.com] 

קטגוריה:ערכים שבהם תבנית בריטניקה אינה מתאימה
קטגוריה:שירי 1954
קטגוריה:שירי 1960
קטגוריה:קטעים אינסטרומנטליים
מוחמד ראפת שחאתה

מוחמד ראפת שַחַאתה (בערבית: محمد رأفت شحاتة) הוא איש מודיעין, היועץ לביטחון לאומי לנשיא מצרים (מיולי 2013); בעבר כיהן כראש המודיעין הכללי במצרים מאוגוסט 2012 עד יולי 2013.

ראפת שחאתה הוא מפקדו לשעבר של המשמר הרפובליקני. הוא היה בין המתווכים בעסקת שליט בין ישראל לחמאס באוקטובר 2011.

בתחילת 2012 הוא מונה לתפקיד סגן ראש המודיעין הכללי המצרי, תחת פיקודו של מוראד מוואפי, וב-8 באוגוסט 2012 הוא מונה לראש המודיעין הכללי על ידי נשיא מצרים, מוחמד מורסי. ביולי 2013 הודח מתפקידו על ידי נשיא מצרים הזמני עדלי מנסור לאחר שמוחמד מורסי הודח בהפיכה צבאית, ומונה ליועץ הנשיא לענייני ביטחון לאומי.

==לקריאה נוספת==
* 

==הערות שוליים==

קטגוריה:גנרלים מצרים
קטגוריה:עסקת שליט: אישים
קטגוריה:מצרים שנולדו במאה ה-20
נטלי אוסמן

נטלי אוסמן (באנגלית: Natalie Osman; נולדה ב-18 בנובמבר 1989 בקליפורניה, ארצות הברית), הידועה יותר בשם הבמה שלה סקיילר מון (באנגלית: Skyler Moon), היא מתאבקת מקצועית עבור הארגון WWE. היא מתחרה ב-FCW, ליגת הפיתוח של הWWE. אוסמן הופיעה בעיקר בארגוני היאבקות צדדים רבים בדרום קליפורניה.

==קריירת היאבקות==
===WWE===
בתחילת 2012, אוסמן התחרתה בקרב חושך (קרב לא משודר בטלוויזיה) נגד המתאבקת AJ בתוכניות Raw וסמאקדאון.

===FCW===
היא עשתה את הופעת הבכורה שלה ב-20 ביוני 2012 בתחרות ביקיני. יום למחרת היא חתמה על חוזה פיתוח עם ה-WWE. ב-14 ביולי, היא התחרתה בעוד תחרות ביקיני. כעבור שבוע היא ערכה את הופעת הזירה הראשונה שלה, כאשר הצטוותה עם סאמר רה בקרב זוגות נגד סופיה קורטז ופייג'. ב-10 באוגוסט, היא קיבלה את שם הבמה הרשמי שלה "סקיילר מון".

===NXT===
אוסמן הופיעה לראשונה בתוכנית NXT בתאריך ה-16 באוגוסט תחת שם הבמה שלה סקיילר מון, והיא נלחמה עם רחל דיאז נגד פייג' ואמה בקרב זוגות נשים והצמד של אוסמן ניצח. ב-17 באוגוסט בהאוס שואו של NXT הצטוותה עם פייג' והן הפסידו לאמה ואודרי מרי. דווח כי נטלי שוחררה מהחוזה שלה בתאריך ה-11 בינואר.

==הישגים במגזיני/ארגוני היאבקות==
*הישגים בארגון ההיאבקות Pro Wrestling Destination - PWD
**אליפות הנשים של PWD (פעם אחת)

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
אליזבת, נסיכת בלגיה

הנסיכה אליזבת תרזה מריה הלנה, הדוכסית מבראבנט (בצרפתית: Élisabeth Thérèse Marie Hélène de Belgique, בהולנדית: Elisabeth Theresia Maria Helena; נולדה ב-25 באוקטובר 2001) היא יורשת העצר של בלגיה, בתם של פיליפ, מלך הבלגים ואשתו הנסיכה מתילדה, ונכדתם של אלברט השני, מלך בלגיה והמלכה פאולה. הנסיכה צפויה להיות המלכה הבלגית הראשונה.

==ביוגרפיה==
אליזבת נולדה בניתוח קיסרי בבריסל, בלגיה ב-25 באוקטובר 2001. היא נקראה על שם סבתו של סבה, הנסיכה אליזבת מבוואריה. הוטבלה לנצרות ב-9 בדצמבר 2001 בטירת סיארגנון (Château Ciergnon), המשמשת כמעונה הרשמי בקיץ של משפחת המלוכה הבלגית, על ידי ארכיבישוף בריסל וראש הכנסייה הקתולית בבלגיה. סנדקיה היו בן דודה הנסיך אמדאו (בנה של הנסיכה אסטריד) ודודתה הרוזנת הלנה ד'אודקם ד'אקוז (אחותה הצעירה של אמה).

אליזבת היא הבכורה מבין ארבעה ילדים שנולדו להוריה ולה שני אחים, הנסיך גבריאל (2003) והנסיך עמנואל (2005) ואחות, הנסיכה אלאונור (2008). לאחר שב-1991 כעשר שנים לפני הולדתה בוטל בבלגיה חוק העדפת הבן הבכור היא נמצאת ראשונה בסדר הירושה לכתר על אף שיש לה אחים זכרים. עם זאת היא לא כונתה בתואר "הרוזנת מאנו" (Comte de Hainaut) המוענק באופן מסורתי לבנו של יורש העצר, אך לאחר הכתרת אביה קיבלה את התואר של הדוכסית מבראבנט, תוארו של יורש העצר; מצד אביה אליזבת היא צאצאית של בתי אצולה איטלקים רבים כגון אורסיני וקולונה ולמספר אפיפיורים והיא בעלת קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אימה היא צאצאית של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והיא אף קרובת משפחה של נשיא פולין ברוניסלב קומורובסקי.

ב-2007 החלה אליזבת ללמוד בקולג' הישועי על שם ז'אן ברכמן הקדוש בבריסל שבו למדו גם בני דודיה. זו פעם ראשונה שיורשת עצר של בלגיה רוכשת את חינוכה והשכלתה בשפה ההולנדית. בנוסף, אליזבת לומדת מחול באקדמיה למוזיקה הלאומית של בלגיה. ב-2006 היא מילאה באופן רשמי את חובתה המלכותית הראשונה כשלקחה חלק בחגיגות יום העצמאות. בנוסף היא גם נכחה לצד אביה באירוע הפתיחה של מוזיאון המדע הבלגי והיא גם השתתפה בתחרות המוזיקה הנערכת מדי ארבע שנים בארמון המלכותי בבריסל. ב-2009 נוסד בארץ המלכה מוד שבאנטארקטיקה המרכז הבלגי לחקר אנטארקטיקה על שם הנסיכה אליזבת.

ב-2018-2020 היא למדה בפנימייה יוקרתית בוויילס, השייכת לרשת ה-United World Colleges.

==אילן יוחסין==

==קישורים חיצוניים==

קטגוריה:נסיכות
קטגוריה:בית סקסה-קובורג-גותה
קטגוריה:אצולה בלגית
קטגוריה:יורשי עצר
קטגוריה:בלגים שנולדו ב-2001
קטגוריה:בלגיות שנולדו ב-2001
Islands

Islands (בתרגום חופשי לעברית: איים) הוא אלבום האולפן הרביעי של להקת הרוק המתקדם, קינג קרימזון.
== הפקה ==
האלבום יצא ב-20 בדצמבר, 1971. זהו היה האלבום האחרון של הלהקה לפני הטרילוגיה של האלבומים הבאים של הלהקה. Larks' Tongues in Aspic, Starless and Bible Black ו-Red. זהו גם האלבום האחרון שבו התמלילן פיטר סינפילד, היה נוכח. זהו האלבום היחיד שבו השתתפו הסולן/בסיסט בוז בארל והמתופף איאן וואלאס.

האלבום כולל שש רצועות בלבד. שתיים מהן אינסטרומנטליות. השיר Ladies of the Road עוסק במיזוגיניה (שנאת נשים). השיר The Letters עוסק במשולש אהבה שמסתיים ברצח והתאבדות. האלבום מסתיים ביצירה שקטה, פסטורלית, עצובה ורכה הנושאת את שם האלבום, בו השר מתאר עצמו כאי הקשור לאיים נוספים תחת פני המים.

בסיום של גרסאות מסוימות של האלבום, כולל הגרסה הראשונה, נשמע קטע מתהליך הנגינה של הלהקה, ורוברט פריפ אומר "מה שנעשה.. נעשה זאת עוד שתי פעמים, פעם עם האבוב, ופעם בלעדיו". המשפט קיבל מעמד קאלט מסוים, ושימש כמשפט פתיחה לכל הופעות הלהקה מאז שנת 2014.

עטיפת האלבום מראה תמונות של ערפילית הטריפיד מקבוצת הכוכבים, קשת. העטיפה המקורית הייתה איור של הצייר והמשורר פיט סינפילד שכתב את כל המילים לאלבום.

האלבום יצא בהוצאה מחודשת עם מיקס סטריאו חדש (5.1) על ידי רוברט פריפ וסטיבן וילסון. האלבום כולל שתי יצירות ארוכות. Formentera Lady שנמשך 10 דקות, ושיר הנושא בעל 11 דקות.

== שירי האלבום ==

==ביצוע==
===קינג קרימזון===
*רוברט פריפ - גיטרה, מלוטרון
*בוז בארל - גיטרת בס, שירה
*מל קולינס - סקסופון, חליל צד, מלוטרון
*איאן וולאס - תופים, כלי הקשה
*פיטר סינפילד - פזמונאי, צלילים

===משתתפים נוספים===
*פאולינה לוקס - שירת סופרנו
*קית' טיפט - פסנתר
*רובין מילר - אבוב
*מארק צ'ריג - קורנית
*הארי מילר - קונטרבס

==קישורים חיצוניים==

קטגוריה:אלבומי רוק מתקדם
קטגוריה:אלבומי קינג קרימזון
קטגוריה:אלבומים באנגלית
קטגוריה:אלבומי חברת איילנד רקורדס
קטגוריה:אלבומי חברת אטלנטיק רקורדס
קטגוריה:אלבומי חברת וירג'ין רקורדס
טורקמניסטן במשחקים הפאראלימפיים

טורקמניסטן השתתפה לראשונה ב בסידני (2000), כששלחה למשחקים ספורטאי אחד, ומאז משתתפת במשחקים דרך קבע. במשחקי החורף לא נטלה טורקמניסטן חלק מעולם.

==היסטוריה==
המשלחת אותה שלחה טורקמניסטן למשחקים בסידני בשנת 2000 כללה ספורטאי אחד, אטיין בגנייזוב, שהתחרה בהרמת כוח וסיים במקום השמיני בתחרות לגברים (עד 48 ק"ג). בגנייזוב סיים את התחרות עם הרמה של 135 ק"ג, ובמקום השמיני. 

נציגי טורקמניסטן למשחקים התחרו כולם בתחרויות הרמת הכוח, מעולם לא זכו במדליה פאראלימפית, ולא הגיעו להישגים ספורטיביים משמעותיים.

==ראו גם==
* טורקמניסטן במשחקים האולימפיים
* טורקמניסטן במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:טורקמניסטן: ספורט
מגדלור יפו

מגדלור יפו, [[גלויה משנת 1900]]
נמל יפו
מגדלור יפו (2024)
מגדלור יפו הוא מגדלור הנמצא באזור יפו העתיקה ופעל בין השנים 1865 – 1966.

==היסטוריה==
מגדלור יפו הוקם לראשונה בשנת 1865 כחלק מפעולות לשיפור מתקני נמל יפו שבנה השלטון הטורקי בעיקר בשל הגידול ביצוא מהארץ. הוא נבנה על בית המשקיף על הנמל. המבנה הנוכחי נבנה על ידי הבריטים בשנת 1936, והוא מתנשא לגובה של כ-29 מטרים מעל פני הים. 

המגדלור היה מאיר בארבעה נצנוצים לבנים כל 14 שניות.

בשנת 1966 הופסקה הפעילות במגדלור עקב פתיחת נמל אשדוד, ובעקבות כך גם פורקו חלקים מן המגדלור והורכבו במגדלור אשדוד.

בשנת 2009 הונצח המגדלור בבול שהונפק בישראל.

==קישורים חיצוניים==

* 

==הערות שוליים==

יפו
קטגוריה:יפו העתיקה
קטגוריה:יפו: מבנים
אחמד דבאח

אחמד דבאח (בערבית: احمد ذباح; נולד ב־27 בינואר 1955) הוא ראש המועצה המקומית דיר אל אסד. בעבר היה חבר הכנסת מטעם קדימה וראש עיריית שגור.

==ביוגרפיה==
בצעירותו היה דבאח מורה בבית ספר יסודי. דבאח היה מנכ"ל חברת "סאלח דבאח ובניו", הכוללת רשת סופרמרקטים, חווה לגידול ושיווק בשר, והוא מקימו של קניון דבאח בדיר אל-אסד. בבעלות משפחתו יש משחטה המספקת את רוב הבשר הטרי בארץ.

בשנת 1992 הצטרף דבאח לליכוד. עבר לקדימה עם הקמתה. בבחירות לכנסת השבע עשרה הוצב במקום ה־51 ברשימת קדימה
ובבחירות לכנסת השמונה עשרה הוצב במקום ה־36. לאחר התפטרותו של אבי דיכטר מהכנסת באוגוסט 2012 התמנה דבאח לחבר הכנסת ושימש בתפקיד קרוב לחצי שנה עד הבחירות לכנסת התשע עשרה בינואר 2013, בה הוצב במקום ה-9 ולא נכנס לכנסת. דבאח היה מתומכיה של ציפי לבני בבחירות 2008 ובשנת 2012 העביר את תמיכתו לשאול מופז.

דבאח פקד אנשים רבים לקדימה ובשל כך יש שכינו אותו "קבלן קולות".

לאחר סיום כהונתו בכנסת נבחר לראשות מועצת דיר אל אסד בשנת 2013 ברוב של 93.5% מהקולות בסיבוב השני.

דבאח נשוי ואב לתשעה. תושב דיר אל אסד.

==קישורים חיצוניים==
* 
* [https://web.archive.org/web/20121019234431/http://www.kadima.org.il/leaders/item/972-%D7%90%D7%97%D7%9E%D7%93-%D7%93%D7%91%D7%90%D7%97 אחמד דבאח] באתר קדימה
* מנשה רז, [http://www.yallakadima.co.il/fullArticleDetails.aspx?id=3206 סיכום פגישתי עם אחמד דבאח] , באתר יאללה קדימה, 23 באפריל 2012
* 

==הערות שוליים==

קטגוריה:חברי הכנסת מטעם קדימה
קטגוריה:ראשי מועצות מקומיות בישראל
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות מטעם קדימה
קטגוריה:מוסלמים
קטגוריה:חברי כנסת ערבים
קטגוריה:אנשי עסקים ישראלים
קטגוריה:חברי הכנסת השמונה עשרה
קטגוריה:ישראלים שנולדו ב-1955
קטגוריה:ערבים בראשות רשויות מקומיות בישראל
מגדלור מכמורת

מגדלור מכמורת (ידוע גם כמגדלור מבואות ים) הוא מגדלור פעיל הנמצא בצפון חוף מכמורת כחלק מכפר הנוער מבואות ים.

המגדלור הוקם בשנות ה-60 של המאה ה-20 במבנה בטון בעל קומה אחת על עמודים. המגדלור צבוע בצבעי כחול ולבן. גובהו של המגדל הוא כ-14 מטרים מעל פני הים, ומאפיינים אותו שני הבזקי אור מדי 15 שניות, אחד לבן ואחד אדום. האור נראה למרחק של כ-10 מייל.

==קישורים חיצוניים==
*[http://www.unc.edu/~rowlett/lighthouse/isr.htm פרטים על המגדלור] באתר אוניברסיטת קרוליינה הצפונית בצ'אפל היל 
* 

==הערות שוליים==

מכמורת
קטגוריה:מועצה אזורית עמק חפר: מבנים
קטגוריה:מכמורת
Return to Sender (שיר)

"Return to Sender" הוא להיט רוק אנד רול משנת 1962 מאת הזמר האמריקאי אלביס פרסלי. השיר נכתב על ידי וינפילד סקוט ואוטיס בלקוול.

== הפקה ==
השיר הוקלט ב-27 במרץ 1962, באולפן ההקלטות הנודע "Radio Recorders" שבהוליווד, ופורסם לראשונה באוקטובר 1962.

השיר עוסק בבחור ששולח מכתבים לחברה שלו לאחר מריבה. אף על פי כן כל המכתבים חוזרים אליו בסופו של דבר בגין סיבות שונות ("מען לא ידוע" ו"אין אדם כזה"). הוא מסרב להאמין שהקשר נגמר וממשיך לשלוח מכתבים.

אלביס ביצע את השיר בסרט "נערות! נערות! נערות!" משנת 1962. 

השיר הגיע למקום הראשון במצעד הבריטי, ולמקום השני במצעד האמריקני.

ב-8 בינואר 1993, שירות הדואר האמריקאי הוציא בול זיכרון לכבוד אלביס פרסלי. בעקבות כך אספני בולים רבים בארצות הברית שלחו עוד באותו היום את מעטפות היום הראשון, שנמכרו יחד עם בול הזיכרון של פרסלי, לכתובות פיקטיביות בתקווה שהם יקבלו את המכתבים שלהם בחזרה עם הסימון "חזרה לשולח" ובכך יהפכו לפריט אספנים.

== היסטוריית מצעדים ==

== קישורים חיצוניים ==

* [http://www.songfacts.com/detail.php?id=6601 עמוד השיר באתר songfacts.com] 

קטגוריה:ערכים שבהם תבנית בריטניקה אינה מתאימה
קטגוריה:שירי 1962
קטגוריה:שירי אלביס פרסלי
קטגוריה:שירים באנגלית
קטגוריה:שירים שנכתבו על ידי אוטיס בלקוול
קטגוריה:שירי רוק אנד רול
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
ירושלמי (גופן)

גופן "ירושלמי" של פלרון (פונטייפ)
ממוזער

ירושלמי הוא גופן עברי שהוא וריאציה על האות המקורית המכונה "ירושלמי", שזהות מעצבהּ אינה ידועה. הגופן מבוסס על אותיות עתיקות שנמצאו חרותות על־גבי לבנים בירושלים. הקו האופייני לאותיות אלו הוא המשולש שבראשיתן. בשעת כתיבה בכתב זה מוחזקת הציפורן מעט יותר באלכסון מאשר עם כתיבה בכתב הספרדי, כדי שיהיו הקווים תמיד בעלי אותו עובי לערך.

האות הופיעה בין השאר בקטלוג האותיות של לודוויג פריץ טוֹבִּי וצמד הגרפיקאים גרד רוטשילד וזאב ליפמן ("רולי"), "כתב אמנותי עברי" (בתרגום שמואל גילאי; תל אביב: א"י הרצפלדר, 1951).

בגלל האופי הקליגרפי, האמנותי והנוקשה שלה, מעצבים השתמשו בה לשימוש בקונטקסט מכובד, כמו בתעודות רשמיות או הזמנות.

==הערות שוליים==

קטגוריה:גופנים עבריים
משחק המוות (סרט, 1978)

משחק המוות (באנגלית: Game of Death) הוא סרט קולנוע בכיכובו של ברוס לי, שצולם בשנת 1972 ונקטע בשל מותו של לי. הסרט הושלם עם כפיל בשנת 1978.

== היסטוריה == 
ברוס לי מת בגיל 32 בלבד במהלך צילומי הסרט, מפיקי הסרט הדוקמנטרי "יומנו של לוחם" ניסו לשחזר את הדקות האבודות בעזרת התסריט המקורי והערות הבימוי של ברוס לי עצמו.
בדקות החסרות של הסרט המקורי אמור היה לי להתעמת עם לוחמים בפגודה סינית עתיקה במטרה לזכות באוצר. 
למרות מותו של לי צילומי הסרט הושלמו בלעדיו, והסרט הוצג על האקרנים חמש שנים לאחר מותו, ב-1978, כשלי עצמו משתתף רק ב-11 דקות. 
מעריציו של לי טוענים שהסרט שהושלם בלעדיו מהווה עלבון למורשתו והתחליף שמצאו לו אינו מספק. גם שחקן הכדורסל האגדי, כרים עבדול-ג'באר, שהשתתף בסרט טוען כי יכול להיות שמפיקי הסרט היו יכולים למצוא פתרונות טובים יותר. עוד הוא הוסיף כי הוא שמח שכעת יושלם הסרט כפי שלי עצמו היה רוצה.

==קישורים חיצוניים==

קטגוריה:סרטי 1978
קטגוריה:סרטי פעולה הונג קונגיים
פיצה מורגנה

כריכת הספר
פיצה מורגנה הוא ספר-קומיקס מאת אורי פינק.

==עלילה==
במוקד הספר ברי רביד, שהזמנה תמימה של פיצה הובילה אותה להרפתקה צבעונית, מסוכנת, עתירת מסתורין ודמיון. המשלוח הוביל את רביד למפגשים עם יצורים שונים ומשונים, ביניהם מעין טרול העונה לשם "חרונק". על תושבי עולם הקסם, אליו נקלעה הגיבורה, חל איסור לתקשר עם עולמנו, וחוק זה נאכף בנחישות. במהלך הסיפור ברי ושליחת הפיצה נמלטות מאימת אחד המשגיחים האוכפים חוק זה, בעזרת מסע מאתגר על גבי מטאטא. בסופו של דבר בארי עמדה במשימתה ומסעה הגיע לקיצו.

==קישורים חיצוניים==
* 
קטגוריה:קומיקס ישראלי
קטגוריה:אורי פינק
איתמר פוגש ארנב

איתמר פוגש ארנב הוא אחד הספרים בסדרת "סיפורי איתמר" מאת דויד גרוסמן.

==עלילה==
גיבור הסדרה, הילד איתמר, ניחן באומץ-לב ואינו חושש ולו אף בקצת מיצורים מטילי-אימה. אולם הוא משוכנע כי ארנב הוא יצור מפחיד מאין כמוהו בעוד שכידוע לכולם מדובר בחיה עדינה יחסית. יום אחד הוא נפגש עם ארנב. הארנב היה משוכנע כי ילד הוא יצור מפחיד מאין-כמוהו, בדיוק כמו שאיתמר היה משוכנע לגבי ארנבים. אולם כל אחד מהם זכה לדעת להקלתו: "היצור המפחיד" ממנו פחד כל אחד מהם אינו מפחיד ואפילו נחמד. השניים התיידדו ואף לימדו זה את זה קריאות-הבהלה בהן הם נוהגים להשתמש ("ג'ימליה ג'ים" ו"זוזו בוזו ים פם פוזו").

==מחזמר==
הסיפור עובד על ידי מיכאל גורביץ' להצגה, יוני רכטר הלחין, התזמורת הפילהרמונית הישראלית מנגנת והשירה מבוצעת על ידי מקהלה, בהשתתפות השחקנים אלי גורנשטיין ועדי צ'זרה בתפקידי הארנב ואיתמר.

== לקריאה נוספת ==
* רבקה גירון, "איתמר פוגש ארנב (עיון ספרותי והצעות דידקטיות)", הד הגן, 1994, גיליון נ"ט, עמ' 103-101.
* משה רון, "נקודת התצפית של הארנב", תיאוריה וביקורת, 1995, גיליון 6, עמ' 185-177

== קישורים חיצוניים ==
* גילה דנינו-יונה, "[https://www.gordon.ac.il/sites/gordon/UserContent/files/danino.pdf נרטיבים ודימויי נוף: הדים לסכסוך הישראלי-פלסטיני בשלושה ספרי ילדים]", ילדות, אוגוסט 2017, גיליון 2, עמ' 98-82.
*דויד גרוסמן, "איתמר פוגש ארנב", [http://www.dafdaf.co.il/details.asp?MenuID=82&SubMenuID=139&PageID=3462&Cat=%EB%E4%EF%20%E9%E5%F0%E4 באתר דף דף.]
*[http://primo.nli.org.il/primo-explore/fulldisplay?docid=ULI_Main003736257&context=L&vid=ULI&lang=iw_IL&search_scope=ULI&adaptor=Local%20Search%20Engine&tab=default_tab&query=any,contains,איתמר%20פוגש%20ארנב&offset=0 דויד גרוסמן ; אירה אורה איל, "איתמר פוגש ארנב"] ,הוצאת עם עובד, תשמ"ח 1988
==הערות שוליים==

קטגוריה:ארנבים בדיוניים
קטגוריה:הוצאת עם עובד: ספרי ילדים
קטגוריה:ספרי 1988
קטגוריה:סיפורי איתמר
הנסיכה חוכמולוגה

הנסיכה חוכמולוגה (באנגלית: Princess Smartypants) הוא ספר ילדים שנכתב ואויר על ידי בבט קול בשנת 1986, ותורגם לשפה העברית על ידי דני פלג<ref></ref><ref></ref>.

==עלילה==
חוכמולוגה היא נסיכה המסרבת להינשא מכיוון שמוטב לה להיות רווקה. מוטב לה גם לגור בארמון עם החיות שלה. יופייה ועושרה מהווים רצון לכל הנסיכים להינשא לה אבל היא עומדת על שלה. היא רוצה לעשות כרצונה אולם התנהגותה מרגיזה את אמה. יום אחד מבינה הנסיכה כי עליה לציית לאמה למרות התנגדותה החריפה. על-מנת להישאר רווקה בכל זאת היא מציבה לנסיכים שבאו לחזר אחריה אתגרים קשים לביצוע. אמנם הנסיך שיבצע את המשימה בהצלחה יוכל להנשא לה, אך הנסיכים כולם כשלו ולא נותר להם אלא לעזוב. נדמה היה כי העניין נגמר וכך אכן היה לולא הגיע נסיך נוסף, נסיך בשם בלשחצר. במקום לתת גם לו משימה הוא מבצע את המשימות שכשלו בהן הנסיכים האחרים והוא מבצע אותן בהצלחה. אין הוא נכשל אף לא במשימה אחת ובטוח בכך שהנסיכה, על-אף שמה, לא חכמה במיוחד. אבל הסתבר לו שטעה בעניין משום שהיא הפכה אותו, על ידי נשיקה, לקרפד. הדבר העניק לנסיכה ניצחון סופי משום שהנסיכים לא רצו שייקרה להם מה שקרה לבלשחצר ומכאן לא רצו בנישואין עמה לעולם. המשימות שנתנה הנסיכה לנסיכים ונעשו בהצלחה על ידי הנסיך בלשחצר בלבד, היו כדלקמן:
* חיסול זחלי-הענק המפלצתיים שאכלו את גינתה
* האכלת חיות-הענק הפראיות שלה
* התחרות עמה בהחלקה על גלגיליות
* סיבוב על האופנוע שלה
* חילוצה מן המגדל שלה
* חטיבת-עצים להסקה ביער המלכותי (העצים שם היו אנושיים וניידים)
* אילוף סוס הפוני הפראי שלה
* לקיחת אמא המלכה לקניות
* הוצאת טבעתה הקסומה מבריכת "דגי-הזהב" המפלצתיים.

== הערות שוליים ==

קטגוריה:ספרי ילדים ונוער
קטגוריה:ספרי 1986
קטגוריה:ספרי זמורה ביתן
מגדלור סטלה מאריס

מגדלור סְטֶלָה מַארִיס (ידוע גם כמגדלור הר הכרמל; מלטינית: Stella Maris – מגדלור "כוכב הים"), הוא מגדלור בתוך בסיס של חיל הים בחיפה, בסמוך למנזר סטלה מאריס. מאפיין אותו הבזק אור אחד מדי 5 שניות הנראים למרחק של כ-12 מייל. המגדלור סגור לציבור ואין גישה אל הבניין, אך ניתן לצפות בו ממקום סמוך.

==היסטוריה==
במהלך השנים נבנו מגדלורים במספר מקומות על הר הכרמל.

בסוף המאה ה-19 ניצב המגדלור בקצה המערבי של ארמון הקיץ של עבדאללה פאשא, שליט עכו בין 1820–1831, שבנה את ארמונו על בסיס בניין של המסדר הכרמליתי אותו הרס. בשנת 1832 כבש אבראהים פאשא את עכו, הגלה את עבדאללה ובשנת 1834 החזיר את הבניין לכרמליתים. לאחר מכן הוחזר המגדלור לעבדאללה, אך בשנת 1846 הוא מכר אותו לכרמליתים שפתחו בו אכסניה לצליינים.

המבנה ניזוק קשות במהלך מלחמת העולם הראשונה, אך לאחר שהוחזר לידיהם של הכרמליתים בשנית, הם הוסיפו בשנת 1926 קומה שנייה למבנה, ובשנת 1928, בעזרת תרומה של קונסול הכבוד הספרדי, נבנה המגדלור הנוכחי. במהלך מלחמת העולם השנייה הפך הממשל הבריטי את המתקן למחנה צבאי, ולאחר פינוי הבריטים מארץ ישראל בשנת 1948, שימש תקופה קצרה כבסיס של האו"ם. מאוחר יותר הפך למחנה של צה"ל וכיום שוכן בו בסיס של חיל הים אשר משלם שכירות לכנסייה.
<gallery>
קובץ:MigdalorHacarmel1929.jpg|גלוית פרסומת "הר הכרמל ומגדל המאיר", 1929.
קובץ:Haifa, The summer residence of Abd Alla Pasha at the end of the 19th century (1608).jpg|ארמון הקיץ של עבדאללה פאשא ומעליו המגדלור.
קובץ:Stella Maris Area (3).JPG|המגדלור מקפלת הלב הקדוש. מימין נראית כיפת מנזר סטלה מאריס.
</gallery>

==לקריאה נוספת==
* רון פוקס, בית המגורים הערבי בחיפה העות'מאנית, בחיפה - היסטוריה מקומית, עורך: יוסי בן-ארצי, הוצאת הספרים של אוניברסיטת חיפה וזמורה-ביתן, 1998, עמ' 67–68

==קישורים חיצוניים==

* רומן קלוצווג, [http://www.haifacity.com/כתבות/4282/המגדלור-בראש-הכרמל/חיפה/ המגדלור בראש הכרמל], באתר חיפה סיטי
* [https://web.archive.org/web/20131008134133/http://www.israports.co.il/TargetServices/TermList/Documents/%D7%9E%D7%92%D7%93%D7%9C%D7%95%D7%A8%20%D7%95%D7%9E%D7%A9%D7%95%D7%90%D7%94%20161010.pdf מגדלורים בישראל]
* [https://web.archive.org/web/20110721140436/http://www.sailing-news.co.il/archive.asp?lang=heb&sub_id=7&serial=128 מגדלי אור והיסטוריה בחופי ישראל]
* [http://www.unc.edu/~rowlett/lighthouse/isr.htm פרטים על המגדלור] באתר אוניברסיטת קרוליינה הצפונית בצ'אפל היל 
* יואב איתיאל, [http://www.magazin.org.il/inner.asp?page=234534 כוכבות הים של סטלה מאריס], מגזין המושבות, 4 באוקטובר 2013

סטלה מאריס
סטלה מאריס
סטלה מאריס
קטגוריה:סטלה מאריס
קטגוריה:חיפה: מבנים
רכניץ

רכניץ (בגרמנית: Rechnitz, בהונגרית: Rohonc) היא עיירה במדינת המחוז בורגנלנד שבאזור אוברוורט, אוסטריה. בעיירה נמנו 3,133 תושבים בתחילת 2013.

== גאוגרפיה ==
העיירה שוכנת בדרום בורגנלנד, על הגבול עם הונגריה, ליד בוז'וק וסומבטהי. ההר הגבוה ביותר בבורגנלנד (בגרמנית: Geschriebenstein) ומרגלותיו המזרחיים של האלפים נמצאים בחלקם בתחומי העיירה.

== היסטוריה ==
עד 1920 הייתה העיירה חלק מהונגריה, בדומה לכלל מחוז בורגנלנד. ב-1898 נקבע שהיא תקרא בשמה ההונגרי Rohonc, כחלק ממדיניותה של ממשלת בודפשט. בשנת 1919, עם סיומה של מלחמת העולם הראשונה, מחוז בורגנלנד הועבר לאוסטריה בהתאם לחוזה סן-ז'רמן וחוזה טריאנון. מ-1921 הייתה העיירה חלק מהמדינה האוסטרית בורגנלנד.

=== מלחמת העולם השנייה ===

בלילה שבין 24 ו-25 במרץ 1945 נרצחו כ-200 עובדי כפייה יהודים הונגרים ליד רכניץ, על ידי קבוצה של תושבים מקומיים מהחברה הגבוהה שהתאספו למסיבה בטירה של רוזנת בתיאני (Batthyany), שנולדה בשם מרגיט תיסן-בורנמיסה. בשלב מסוים במהלך הערב חולקו רובים לבאי המסיבה, והם יצאו כדי לטבוח בפועלים היהודים במקום. לאחר הטבח חזרו האורחים לטירה והמשיכו לחגוג.

== קישורים חיצוניים ==

* 
* 

== הערות שוליים ==

קטגוריה:שואת יהודי אוסטריה
קטגוריה:מלחמת העולם השנייה: 1945
קטגוריה:בורגנלנד: יישובים
קטגוריה:שבע קהילות
יוסף חסיד

יוסף חסיד (1940){{תמונה להחלפה}}
יוסף חסיד (באנגלית: Josef Hassid; בפולנית-Józef Chasyd; 28 בדצמבר 1923 - 7 בנובמבר 1950) היה כנר יהודי-פולני.

==חייו==
נולד להורים יהודים בעיר סובאלק בפולין. בגיל עשר התייתם מאמו ואביו לקח על עצמו לקדם את הקריירה שלו. לאחר שלמד נגינה בכינור אצל מורים מקומיים התקבל ב-1934 לבית הספר למוזיקה על שם שופן בוורשה. ב-1935 זכה בפרס כבוד בתחרות הכינור על שם הנריק וייניאבסקי.

אביו סידר לו הופעה בפני ברוניסלב הוברמן שהתרשם מנגינתו והפנה אותו להמשך לימודים אצל הכנר קרל פלש. בקיץ 1937 השתתף בקורס שארגן פלש בעיר ספא בבלגיה ביחד עם הכנרים עברי גיטליס וז'ינט נבה. באותה תקופה התאהב בנערה אבל הקשר ביניהם נותק בגלל התנגדות הוריה לקשר עם יהודים. לעובדה זו הייתה השפעה על מצבו הנפשי.

ב-1938 הגיעו חסיד ואביו ללונדון בהזמנתו של פלש כדי להמשיך את לימודי הכינור אצלו. בבית פלש נפגש חסיד הצעיר וניגן בפני הכנרים יוזף סיגטי, ז'אק טיבו, דוד אויסטרך ופריץ קרייזלר. קרייזלר התרשם כל כך מנגינתו של חסיד עד כי אמר: "כנר כמו יאשה חפץ נולד פעם במאה שנה ופעם במאתיים שנה נולד כנר כיוסף חסיד". הוא אף השאיל לו כינור יקר משלו של בונה הכינורות הצרפתי ז'אן בטיסט וויון.

חסיד החל לתת רסיטלים ביחד עם הפסנתרן ג'רלד מור. בפרסומות לרסיטלים אלה הוא תואר כ"נער כנר פולני". מור סיפר שנים רבות לאחר מכן: "לא נתקלתי בגאון כמו חסיד. טכניקה מושלמת, איכות צליל ומעל זה, להט מטפיזי לא מובן, שנגרם כנראה מעצב ומחוסר שקט נפשי בגלל אהבה נכזבת וגרם לנגינתו שתהיה פנטסטית".

נגינת הבכורה של חסיד עם תזמורת הייתה ב-25 באפריל 1940 עם התזמורת הפילהרמונית של לונדון בקונצרט למען "קרן העזרה הפולנית". הוא ניגן את הקונצ'רטו לכינור של צ'ייקובסקי. הוא זכה לתשואות ובביקורת בטיימס נכתב, כי "בתחילה הראה עצבנות אך יפי הצליל שלו היה מדהים".

ב-5 בינואר 1941 ניגן חסיד בקונצרט משודר של הבי.בי.סי תחת שרביטו של אדריאן בולט את הקונצ'רטו לכינור של בטהובן.

ב-פברואר 1941 הופיעו שינויים במצב רוחו של חסיד. מאדם מופנם וחביב הפך לרגזן עם מצבי רוח משתנים. הופעתו הפומבית האחרונה הייתה ב-1 במרץ 1941 ובה ניגן את הקונצ'רטו לכינור של ברהמס, שעל נגינתו זכה לביקורת צוננת.

מצבו הנפשי התדרדר והוא ניתק עצמו מהעולם. הוא אובחן כסובל מסכיזופרניה. ב-19 ביוני 1941 אושפז וטופל בהלם אינסולין ונזע חשמלי ללא הטבה. במשך שנים אושפז בבתי חולים שונים. ב-1950 הוחלט לבצע לובוטומיה במוחו. לאחר הניתוח לקה בדלקת קרום המוח ונפטר. הוא היה בן 27 במותו.
נותרו מספר קטן של הקלטות של חסיד עם ג'רלד מור ואחרים.

==קישורים חיצוניים==
* [http://www.youtube.com/watch?v=ImIwpDCMC10 נעימה יהודית מאת יוסף אחרון] יוסף חסיד כינור, ג'רלד מור פסנתר, 1940.
* [https://web.archive.org/web/20120216095515/http://webstudio.il4u.org.il/projects/_pers/joseph_hassid/hebrew_version2.html יוסף חסיד - הכנר היהודי]
* [http://artandlove.wordpress.com/2009/01/16/josef-hassid/ יוסף חסיד]-(באנגלית)

קטגוריה:כנרים יהודים
קטגוריה:פולנים שנולדו ב-1923
קטגוריה:נפטרים ב-1950
Dev-C++

Dev-C++ היא סביבת פיתוח משולבת (IDE) חינמית לתכנות ב-C ו-C++, המופצת תחת הרישיון הציבורי הכללי של גנו. התוכנה משתמשת במהדר MinGW, וסביבת הפיתוח כתובה בדלפי. Dev-C++ מתארח בשרתי סורספורג', פותח במקור על ידי קולין לפלס, ורץ באופן בלעדי על Microsoft Windows.

==חבילות==
היבט נוסף של Dev-C++ הוא השימוש ב-DevPaks, חבילות הרחבה של הסביבה המציעות ספריות, תבניות, תכונות ושירותים נוספים. DevPaks מכילים לעיתים קרובות גם ממשק משתמש, וכוללים מגוון ערכות כלים כגון GTK+, wxWidgets ו-FLTK. ניתן להוריד ספריות נוספות, ולהגדיל את הפונקציונליות של Dev-C++ בתחומים שונים כגון גרפיקה, דחיסה, אנימציה, סאונד ועוד רבים. משתמשים יכולים ליצור Devpaks ולארח אותם בחינם באתר. כמו כן, הם אינם מוגבלים לשימוש עם Dev-C++ ויעבדו עם כל הפצת MinGW.

==פיתוח==
הפרויקט חדל להיות פעיל תקופה ארוכה, ולא פורסמו בו הודעות חדשות או עדכונים מה-22 בפברואר 2005, ועד יוני 2011. קולין לפלס, המפתח המקורי של התוכנה נקלע לקשיים אישיים ולא היה יכול להמשיך את העבודה בפרויקט. עם זאת, צוות פיתוח הוסיף ל-Dev-C++ תכונות חדשות כגון תמיכה במהדרים מרובים ומעצב לתוכניות wxWidgets, תחת השם wxDev-C++.

ב-30 ביוני 2011 גרסה 4.9.9.3 לא רשמית של Dev-C++ שוחררה על ידי מתכנת עצמאי. הגרסה החדשה השתמשה במהדר עדכני יותר, GCC 4.5.2, וכללה SDK לחלונות, שיפורי יציבות ותיקון באגים. ב-27 באוגוסט 2011, לאחר 5 שנים בהם התוכנה הייתה בגרסת בטא, שוחררה גרסה 5 של התכונה מהמפתח החדש. גרסה זו קיבלה עמוד נפרד בסורספורג', כיוון שצוות הפיתוח הישן, bloodshed, איננו פעיל.

==קישורים חיצוניים==

* 
* [http://sourceforge.net/projects/dev-cpp/ Dev-cpp] באתר סורספורג'
* [http://www.bloodshed.net/devcpp.html Dev-C++] באתר BloodshedSoftware
* [http://orwelldevcpp.blogspot.co.il/ Orwell Dev-C++]
* [http://devpaks.org/ DevPaks.org]
* [http://wxdsgn.sourceforge.net/ wxDev-C++]

==הערות שוליים==

קטגוריה:תוכנה חופשית
קטגוריה:C++
קטגוריה:סביבות פיתוח משולבות לשפת C++
קטגוריה:סביבות פיתוח משולבות לשפת C
מגדלור תל אביב

מגדלור רדינג ב-2009
מגדלור תל אביב ביום סוער, 2019
מגדלור תל אביב או מגדלור רדינג הוא מגדלור הממוקם בנמל תל אביב על יד תחנת הכוח רדינג בצמוד לתל כודאדי שעל שפך הירקון בתל אביב. המגדלור שימש בעבר את הנמל, וכיום פועל בו בית קפה.

==היסטוריה==
המגדלור הוקם על ידי הבריטים בשנת 1935 במטרה להזהיר אוניות המתקרבות לחוף מפני שרטונים, ובמהלך הקמתו נחשף תל כודאדי, שרידי מצודה מהמאה ה-8 לפנה"ס. בשנת 1936 בעקבות המרד הערבי הגדול הוחלט להקים את נמל תל אביב והמגדלור סייע בניווט הספינות אליו. המגדלור הפסיק לפעול בשנת 1966 עם הפסקת הפעילות בנמל תל אביב עקב פתיחת נמל אשדוד.

ראשו של המגדלור גבוה כ-17 מטרים מעל פני הים, וסימן ההיכר שלו היה שני נצנוצים (האחד ארוך והשני קצר) כל 7 שניות.

המגדלור הוכרז כאתר מורשת ובשנת 2011 הוחל בשיפוצו ובשימורו.בשנת 2013 נחנך המגדלור המשופץ.

בשנת 2009 הונצח המגדלור על גבי בול שהונפק בישראל.

בשנת 2021, אחרי 55 שנים של חוסר פעילות, המגדלור הוסב לבית קפה<ref></ref>.

==קישורים חיצוניים==

*[https://web.archive.org/web/20131008134133/http://www.israports.co.il/TargetServices/TermList/Documents/מגדלור%20ומשואה%20161010.pdf מגדלורים בישראל]
*[https://web.archive.org/web/20110721140436/http://www.sailing-news.co.il/archive.asp?lang=heb&sub_id=7&serial=128 מגדלי אור והיסטוריה בחופי ישראל]
* 

==הערות שוליים==

קטגוריה:יריד המזרח
תל אביב
קטגוריה:תל אביב-יפו: מבנים
קטגוריה:נמל תל אביב
Larks' Tongues in Aspic

Larks' Tongues in Aspic (בתרגום חופשי לעברית: לשונות עפרוניים ברוטב קרוש) הוא אלבום האולפן החמישי של להקת הרוק המתקדם, קינג קרימזון. האלבום יצא בשנת 1973. 

האלבום הוא הראשון שבו ניגן ההרכב החדש של הלהקה - רוברט פריפ, מייסד הלהקה, שנשאר לאורך כל תקופות והרכבי הלהקה, ג'ון וטון (גיטרת בס), ביל ברופורד, המתופף לשעבר של להקת יס, דייוויד קרוס (ויולה) וג'אמי מויר (כלי הקשה). זהו גם אלבום שבו התארח התמלילן, ריצ'רד פאלמר-ג'יימס שהחליף את פיטר סינפילד. 

האלבום נפתח בחלקה הראשון של יצירת הנושא, שנמשך 13 דקות, ולאחריו מגיעות שלוש יצירות בעלות מילים: Book of Saturday, Exiles ו-Easy Money. אחריהן באות שתי יצירות אינסטרומנטליות: The Talking Drum והחלק השני של יצירת הנושא שנמשך 7 דקות. 

יצירת הנושא הארוכה Larks' Tongues in Aspic חולקה לשני חלקים שמופיעים ברצועה הראשונה והאחרונה של האלבום. חלק שלישי יצא באלבום Three of a Perfect Pair משנת 1984, וחלק רביעי יצא באלבום The ConstruKction of Light משנת 2000. חלק חמישי ומסיים יצא באלבום The Power to Believe, משנת 2004, תחת השם Level Five. היצירה מאופיינת בז'אנרים כמו: רוק מתקדם, רוק ניסיוני, הארד רוק והבי מטאל. להקת הפרוגרסיב מטאל דרים ת'יאטר עשתה גרסת כיסוי לחלק השני באלבומם Black Clouds & Silver Linings ברצועות הבונוס.

==רשימת הקטעים==

==ביצוע==
*רוברט פריפ - גיטרה, מלוטרון, פסנתר חשמלי
*ג'ון וטון - שירה, גיטרת בס, פסנתר אקוסטי
*ביל ברופורד - תופים
*דייוויד קרוס - כינור, ויולה, מלוטרון, חליל צד, פסנתר חשמלי
*ג'יימי מויר - כלי הקשה
עם:
*ריצ'רד פאלמר-ג'יימס - פזמונאי

==קישורים חיצוניים==

* [http://www.mitkadem.co.il/reviews/king-crimson-larks-tongues-in-aspic.html/ ביקורת האלבום באתר "מתקדם"]
* [http://www.mitkadem.co.il/files/artists/kingcrimson/kingcrimson.html#larks/ ביוגרפיה של הלהקה בהקלטת האלבום]

קטגוריה:אלבומי קינג קרימזון
קטגוריה:אלבומים באנגלית
קטגוריה:אלבומי רוק מתקדם
מגדלור אילת

מגדלור אילת הוא מגדלור הממוקם בצד המערבי של הצוק במפרץ אילת כ־1.2 ק"מ צפונית־מזרחית לגבול עם מצרים ו־7 ק"מ דרומית־מערבית לנמל אילת. החוף בו הוא ממוקם ידוע כ"חוף המגדלור" ומשמש למחנאות וצלילה.

המגדלור סגור לציבור.

עם תכנון הקמת נמל אילת בשנת 1950 הובאו הכלים להקמת המגדלור, והחלו בבנייתו בשנת 1954.

המבנה שהוקם בנוי מבסיס עגול גדול ובו חדר הציוד, מגדל עם 6 רגליים שכל אחת מרגליו מסומנת בפסים מתחלפים של שחור ולבן, בחלקו העליון פנס וגלריה וגובהו 9 מטרים.

==קישורים חיצוניים==

* [http://www.unc.edu/~rowlett/lighthouse/isr.htm פרטים על המגדלור] באתר אוניברסיטת קרוליינה הצפונית בצ'אפל היל 

==הערות שוליים==

אילת
קטגוריה:אילת: מבנים
Notepad++

Notepad++ הוא עורך טקסט ועורך קוד מקור ל-Windows. התוכנה מציעה מגוון רחב של אפשרויות מעבר לפנקס רשימות המובנה בחלונות, כגון שימוש בלשוניות.

Notepad++ היא תוכנה חופשית. הפרויקט מאוחסן בשרת סורספורג', וצבר יותר מ-28 מיליון הורדות. על מנת להציג ולערוך קוד בשפות תכנות שונות, התוכנה משתמשת ברכיב העורך Scintilla. Notepad++ זכה פעמיים בפרס בחירת קהילת סורספורג' בקטגוריית כלי הפיתוח הטוב ביותר.

==תכונות==
לממשק Notepad++ תכונות מגוונות לצרכים שונים, ביניהם:
* סימון וסידור תחביר בשפות תכנות שונות
* חיפוש והחלפה עם ביטויים רגולארים במספר מסמכים
* ממשק נוח הכולל שימוש בלשוניות, גרור ושחרר, ומסך מפוצל
* תמיכה במגוון רחב של שפות וקידודים
* הגדלה והקטנה
* השלמה אוטומטית
* תמיכה במאקרו ופלאג אין

==שפות תכנות==
Notepad++ תומך באופן מובנה בהדגשת תחביר וסידור מעל 50 תחבירים שונים, כולל התחביר של כל שפות התכנות הנפוצות, שפות סקריפטים רבות, שפות סימון, ופורמטים נפוצים נוספים (למשל הפלט של תוכנת diff). התוכנה מפעילה מנגנון זיהוי שפה אוטומטי בקבצים, באמצעות סיומת הקובץ. משתמשים יכולים גם להגדיר באופן ידני את השפה הנוכחית, ויכולים להגדיר תחבירים שאינם מובנים בעורך (למשל תחביר ויקי).

==קישורים חיצוניים==

* 

* [http://www.notepad-plus-plus.org/ Notepad++], האתר הרשמי
* [http://sourceforge.net/projects/notepad-plus/ Notepad++] באתר סורספורג'
* [http://sourceforge.net/apps/mediawiki/notepad-plus/index.php?title=Main_Page ויקיה ל-Notepad++]

==הערות שוליים==

קטגוריה:עורכי טקסט
קטגוריה:תוכנות שהושקו ב-2003
קטגוריה:כלי תכנות
פרשת הטיית המשחקים בסרייה א' 2006

פרשת הטיית המשחקים בסרייה א, אשר כונתה באיטלקית "Calciopoli" ("הקאלצ'ופולי"), הייתה פרשה בכדורגל האיטלקי שחשפה מעורבות של קבוצות משתי הליגות הבכירות, סרייה א' וסרייה ב', בשיבוצי שופטים למשחקיהן. הפרשה נחשפה במאי 2006 על ידי משטרות איטליה. בין הקבוצות שהיו מעורבות נמצאו מילאן, פיורנטינה, יובנטוס, לאציו ורג'ינה. באותה עונה זכתה יובנטוס באליפות שנייה ברציפות, אך אלו נשללו ממנה והיא אף הוענשה בהורדת ליגה בשעה שכל שאר הקבוצות נשארו בליגה הראשונה בשל המעורבות הבולטת שלה ושל המנכ"ל שלה לוצ'יאנו מוג'י.

מיובנטוס ומשאר הקבוצות הופחתו נקודות בעונת הכדורגל בשנה לאחר מכן. בנוסף להפחתת נקודות, קנסות רבים הוטלו על הקבוצות ומארגני השוחד הגדול, וכתוצאה מכך שחקנים רבים עזבו לטובת ליגות אחרות באירופה, בעיקר לליגה הספרדית ולפרמייר ליג באנגליה. שחקנים מעורבים אחרים הוחרמו והוטל עליהם עונש איסור לשחק כדורגל מקצועי לזמן מסוים. הפרשה נחשבת לאחת החמורות בתולדות הכדורגל.

בעונת 2005/2006 האליפות הוענקה לאינטר שסיימה במקום השלישי בליגה באותה העונה ועלתה למקום הראשון עקב שלילת כל הנקודות של יובנטוס והפחתת נקודות למילאן<ref></ref>, ועל העונה שלפניה (2004/2005) נקבע כי לא תהיה אלופה מוכרזת (יובנטוס סיימה במקום הראשון וממנה נשלל התואר, ומילאן במקום השני - שתיהן היו מעורבות בפרשה).

האירועים תוארו בסדרת הטלוויזיה "לא ספורטיבי" שהוקרנה בשנת 2021.

== פירוט העונשים ==
העונשים לאחר ערעורים הן כדלהלן:

=== קבוצות ===
מילאן:
* הופחתו 30 נקודות בעונת 2005/2006. משחק אחד ללא קהל.
* פתיחת עונת 2006/2007 במינוס 15 נקודות. (8 אחרי ערעור).

פיורנטינה:
* פתיחת עונת 2006/2007 במינוס 19 נקודות (15 אחרי ערעור). הרחקה מליגת האלופות למשך עונה אחת, ו-2 משחקים ללא קהל.

יובנטוס:
* שלילת אליפות בעונת 2004/2005 (עונה ללא אלופה).
* שלילת כל הנקודות שנצברו בעונת 2005/2006 והורדה למקום האחרון בליגה (האליפות ניתנה לאינטר שסיימה במקום השני).
* הורדה לליגה השנייה (הסרייה ב'), פתיחת עונת 2006/2007 בסרייה ב' עם מינוס 9 נקודות (העונש המקורי עמד על 30 נקודות והופחת אחרי ערעור).

לאציו:
* פתיחת עונת 2006/2007 במינוס 11 נקודות (3 אחרי ערעור). הרחקה מגביע אופ"א למשך עונה אחת, ו-2 משחקים ללא קהל.

רג'ינה:
* פתיחת עונת 2006/2007 במינוס 15 נקודות (11 אחרי ערעור). 100 אלף יורו קנס. נשיא המועדון פסקואלה פוטי נקנס ב-30 אלף יורו והורחק מהתעסקות בכדורגל למשך שנתיים וחצי.

=== אינדיבידואלים ===
למעורבים האינבידואלים בהתאחדות, באיגוד השופטים האיטלקי ונציגי הקבוצות ניתנו עונשי מאסר שנע בין מספר חודשי מאסר לשנה וארבעה חודשי מאסר, ובנוסף הרחקות משנה עד 5 שנים מהתעסקות בכדורגל.

==הערות שוליים==

קטגוריה:איטליה: כדורגל
קטגוריה:פרשות בכדורגל
קטגוריה:2006 באיטליה
קטגוריה:מחלוקות באיטליה
ספק (עיסוק)

סַפָּק הוא אדם או עסק המספק מוצר או שירות, בדרך כלל תמורת תשלום.

ספקים נכללים בכל מגזרי המשק. בתחום שירותי הבריאות, למשל, יש ספקים מהמגזר הממשלתי (בתי חולים ממשלתיים), מהמגזר העסקי (בתי חולים פרטיים וקליניקות פרטיות) ומהמגזר השלישי (קופות חולים). מרבית הספקים גובים תשלום תמורת השירות או המוצר שהם מספקים, אך יש הפועלים ללא תשלום, כשירות לציבור או בשיטת מימון אחרת. 

ספקים הגובים תשלום מלקוחותיהם עושים זאת בשתי דרכים:
* תשלום מיידי (במזומן, בכרטיס אשראי וכדומה)
* באשראי ספקים: אשראי שספק נוהג להעניק ללקוחותיו (בדרך כלל לקוחות עסקיים). במתכונת אשראי זאת, ספק מוצרים או שירותים מספק את המוצר או מעניק את השירות ללקוח, אך לא מקבל את התשלום בעבורו באופן מיידי אלא כעבור זמן. בישראל מוכר מתן אשראי כזה בשם "שוטף פלוס" ובו התשלום מתבצע מספר הימים המצוין לאחר ה-1 בחודש העוקב, כך "שוטף פלוס 30" לעסקאות שבין 1 לבין 28 בפברואר ישולמו ב-30 במרץ. מספר ימי האשראי מעבר לשוטף תלוי בהסכם בין הספק ללקוח.

המסלול מהיצרן אל הצרכן הסופי כולל לעיתים שרשרת אספקה הכוללת מספר ספקים, שכל אחד מהם (מלבד הראשון בשרשרת) הוא גם לקוח של קודמו בשרשרת. דוגמה - שרשרת האספקה של בנזין למכונית פרטית:
* חברה העוסקת בהפקת נפט שואבת אותו מהאדמה. המוצר המסופק: נפט גולמי.
* חברת ספנות מובילה את הנפט הגולמי לבית זיקוק. השירות המסופק: הובלה ימית.
* בית הזיקוק מייצר בנזין מהנפט הגולמי. המוצר המסופק: בנזין.
* מכלית מובילה את הבנזין מבית הזיקוק לתחנת דלק. השירות המסופק: הובלה יבשתית.
* תחנת הדלק מוכרת את הבנזין לצרכן הסופי, בעל המכונית הפרטית.
כל גורם בשרשרת אספקה זו גובה מס ערך מוסף מהגורם הבא אחריו בשרשרת, ולעיתים כרוכים בתהליך מסים נוספים, כגון מס קנייה ובלו. כאשר הלקוח חייב בניכוי מס במקור מתשלומיו לספקים, ולספק אין פטור מניכוי מס במקור מתשלומים המגיעים לו, מלווה התשלום בניכוי מס במקור (אך בדרך כלל ספק מצטייד בפטור כזה, הניתן לו מרשות המיסים).

בפעילותו של ספק המספק מוצר ללקוחות ניתן לזהות פעילויות אחדות:
* ייצור - הפקת המוצר המבוקש
* אריזה - הכנת המוצר להובלה ללקוח
* הפצה - העברת המוצר לסיטונאי וממנו לקמעונאי, המוכר את המוצר ללקוח.

בארגונים גדולים ההתקשרות עם ספקים נעשית באמצעות מחלקת רכש, לעיתים באמצעות מכרז ולעיתים בדרך אחרת שמטרתה בחירת הספק המתאים ביותר (לפי קריטריונים של מחיר, איכות וכדומה). בישראל חייבת רשות ציבורית לערוך מכרז טרם התקשרות עם ספק, בהתאם לחוק חובת מכרזים. עסק שזכה להיות ספק של לקוח הידוע בהקפדתו על איכות נוהג להציג זאת כחלק מהמוניטין שלו. דוגמה לכך היא ספקים של בתי מלוכה.

קשר בין ספק ללקוח נעשה במשך שנים רבות במפגש פנים אל פנים ביניהם, במקומות מפגש כגון חנות, שוק ויריד. התפתחות אמצעי התקשורת הוסיפה דרכי התקשרות נוספות, כגון הזמנה טלפונית ומסחר אלקטרוני.

==הערות שוליים==

קטגוריה:מקצועות המסחר
אמיר איבגי

אמיר איבגי (נולד בי"א בשבט ה'תשל"ה, 23 בינואר 1975) הוא עיתונאי, שדרן רדיו וטלוויזיה, ממגישי מהדורת החדשות המרכזית של עכשיו 14. איבגי מגיש את יומן הצהריים בגלי צה"ל. לשעבר ראש מחלקת החדשות של גלי צה"ל. שידר ברדיו דרום וברדיו קול הים האדום. בעשור השני של המאה ה-21 הגיש חדשות ומשדרי אקטואליה בחטיבת החדשות של ערוץ 1, מהדורת "מבט", ו"חדשות השבת" ובערוץ 20 את מהדורת החדשות המרכזית והתוכנית "היום הזה".

== ביוגרפיה וחיים אישיים ==
איבגי נולד וגדל באילת, להורים ילידי מרוקו. בצעירותו שימש ככתב נוער בעיתונות המקומית בעירו, וכן בשבועון הנוער "ראש 1" ובתוכנית רדיו לנוער בגלי צה"ל.

את שירותו בצה"ל עשה בבית הספר לשריון. לאחר סיום שירותו הצבאי, החל להגיש את תוכנית הבוקר בתחנת הרדיו "קול הים האדום" באילת. בהמשך, ניהל את מחלקת החדשות בתחנה זאת, ערך והגיש משדרי אקטואליה.

ב-2002 עבד כתחקירן בתוכנית הטלוויזיה "שש עם אושרת קוטלר" בחברת החדשות של ערוץ 2. מ-2003 שימש כמגיש מהדורת החדשות המקומיות בדרום של "חדשות HOT" בערוץ 3. במקביל הגיש את תוכנית האקטואליה "בוקר טוב דרום" ברדיו דרום.

ב-2007 הצטרף לרשות השידור כעורך משנה ומגיש החדשות המקומיות בדרום. ב-2011 עבר לחטיבת החדשות של ערוץ 1 כעורך ומגיש. מ-2012 היה מגיש בכיר בחטיבת החדשות של ערוץ 1, הגיש את מהדורת החדשות היומית "מבט לחדשות" וכן שימש מגיש-מחליף בתוכניות "יומן", "פוליטיקה" ו"המוסף". הגיש לסירוגין את התוכנית "הכל דיבורים" ברשת ב' של קול ישראל.

באפריל 2017 עם סגירת רשות השידור, הצטרף לערוץ 20 והחל להגיש את התוכנית "חדשות היום הזה" עד ירידתה מהאוויר בנובמבר 2018. בשנה זו גם הופיע ברשימת "100 האנשים המשפיעים בישראל" של עיתון "מעריב".

בדצמבר 2018 החל להגיש את "חדשות 20", מהדורת החדשות המרכזית של ערוץ 20.

בינואר 2019 החל להגיש את תוכנית "יומן הצהריים" בגלי צה"ל. בתחילה היה זה יחד עם רינה מצליח ולאחר מכן, לבדו.

ביוני 2020 מונה לראש מחלקת החדשות של גלי צה"ל. בדצמבר 2021 סיים את תפקיד זה, אולם הוא ממשיך להגיש את "יומן הצהרים" בשידורי התחנה.
ביולי 2022 הוא הצטרף כפנליסט באולפן שישי ובתוכנית פגוש את העיתונות.

במאי 2023 הודיע על עזיבתו את ערוץ 12 וחזרתו לערוץ 14. שם מגיש את רצועת שבע בערוץ במקום יעקב ברדוגו.לאחר מכן עבר לשדר את ארבע.

ביוני 2023 הוחלף בפאנל אולפן שישי על ידי העיתונאית דניאל רוט-אבנרי.

איבגי, המתגורר בבאר שבע, נשוי ואב לשניים.

==קישורים חיצוניים==

* [http://www.20il.co.il/תוכניות/היום-הזה-עם-אמיר-איבגי/ "היום הזה" עם אמיר איבגי] באתר ערוץ 20, וב[https://www.youtube.com/channel/UChqgsv7Q6OZ1xYOIjkEDG8w אתר יוטיוב]
* 
* 
* אמיר לוי [http://mida.org.il/2018/01/01/אנחנו-הסיכה-שתפוצץ-את-בלון-התקשורת-ביש/ "אנחנו הסיכה שתפוצץ את בלון התקשורת בישראל"], באתר מידה, 1 בינואר 2018
* רועי אהרוני, [http://www.olam-katan.co.il/כתבות/item/4333-מבחן-אמיר/4333-מבחן-אמיר מבחן אמיר], באתר עולם קטן, 14 בדצמבר 2018
* 
* רבקי גולדפינגר, [https://www.inn.co.il/News/News.aspx/414946 עניין אישי והפעם עם אמיר איבגי], בעיתון בשבע, 10 באוקטובר 2019
* 

==הערות שוליים==

קטגוריה:מנחי טלוויזיה ישראלים
קטגוריה:עיתונאים ישראלים
קטגוריה:שדרני רדיו ישראלים
קטגוריה:מגישי חדשות ישראלים
קטגוריה:הערוץ הראשון: שדרנים ומנחים
קטגוריה:סגל ערוץ 20
קטגוריה:סגל רדיו דרום
קטגוריה:סגל גלי צה"ל
קטגוריה:בוגרי תיכון מקיף גולדווטר (אילת)
קטגוריה:סגל עכשיו 14
קטגוריה:אילת: אישים
קטגוריה:ישראלים שנולדו ב-1975
TED Notepad

TED Notepad היא תוכנה חינמית ניידת, לעריכת טקסט התואמת למערכות ההפעלה חלונות. התוכנה פותחה במקור כמיזם בית ספר על ידי יוראי שימלוביץ' ב-2001.

מראהָ החיצוני של התוכנה דומה לעורך הטקסט פנקס רשימות, אך היא מספקת תכונות רבות ומתקדמות נוספות, אשר חלקן אף ניסיוניות, כגון השלמת שורה אוטומטית, ועוד.

==מבט כולל==
התכונות העיקריות של TED Notepad כוללות ממשק פשוט המבוסס על טקסט בלבד, מגוון רחב של כלי עיבוד טקסט, לוחות עריכת טקסט משלימים, נגישות גבוהה באמצעות מקשי קיצור, ומספר גדול של הגדרות ואפשרויות. היישום מציע תכונות חדשניות וניסויים שונים כמו חיפוש משני, או השלמת מילים אוטומטית.

בין התכונות החדשניות קיים חיפוש יסודי, המאפשר לחפש שני דברים שונים בעת ובעונה אחת. עורך הטקסט מאפשר גם לבחור את טקסט המופע הבא במהלך חיפוש. תכונה נוספת יוצאת דופן היא הוספת תיבת דו-שיח, המציעה לבחור טקסט ביחס למיקומו הנוכחי.

==קישורים חיצוניים==

* 
==הערות שוליים==

קטגוריה:עורכי טקסט
קטגוריה:תוכנות שהושקו ב-2001
קטגוריה:תוכנה חינמית
קונכייה (כלי נשיפה)

תרבות המגדלנית. נמצאה ב-1931 במערה בהרי הפירנאים. אחד מכלי הנגינה המוקדמים ביותר שעליהם ידוע כיום. מוחזקת במוזיאון טולוז, צרפת.]]
נזיר הינדואי נושף ב-Tubinella pyrum במהלך טקס [[פוג'ה]]
תהלוכה של חיילים קוריאנים המנגנים על קונכיית Charonia tritonis
סטיב טוריי מנגן על קונכייה ב-1976
הקונכייה משמשת גם ככלי נשיפה מוזיקלי; לצורך כך משתמשים בקונכייה של חלזונות ים גדולים במיוחד. לעיתים מכונים כלי נגינה אלו "חצוצרות קונכייה".

ליצירת כלי הנגינה מנקבים חור בקצה הקונכייה, ולהפקת הצליל נושפים לתוך הקונכייה בדומה לתקיעה בשופר. לעיתים מוצמדת לקונכייה פייה.

מגוון רחב של קונכיות יכול לשמש כ"קונכיות נשיפה", אך כמה מהמינים הנפוצים ביותר לכך הם: "הקונכייה הקדושה" - Turbinella pyrum, "החצוצרה של טריטון" - Charonia tritonis ו"מלכת הקונכיות" - Lobatus gigas.

==בהודו ובטיבט==
"הקונכייה הקדושה", Tubinella pyrum, ידועה בהודו בשם "שאנקה", ויש לה חשיבות דתית בהינדואיזם ובבודהיזם. הנשיפה בשאנקה מתבצעת בשעת פולחן במקדשי ההינדו ובבתי המאמינים, בייחוד בעת טקס הפוג'ה ארטי, שבו מופץ אור כלפי פסלי האלים. מעבר לכך, נעשה שימוש בשאנקה ככלי קיבול למים, שעמו רוחצים את פסלי האלים, ושמשמש גם לטקסי טיהור. בטיבט ידועה קונכייה זו בשם "דנג-דקר".

==באזור האוקיינוס השקט==
ל"חצוצרה של טריטון", Charonia tritonis, מקום בתרבות של איי מלנזיה ופולינזיה ככלי נשיפה, וכך גם בקוריאה וביפן. ביפן נקרא כלי נשיפה זה "הורגאי", ובקוריאה הוא ידוע בשם "נגק". באיים מסוימים בפולינזיה הוא ידוע בשם "פוּ".

היסטורית, שימשה הקונכייה ככלי נשיפה ברחבי האוקיינוס השקט, בארצות כמו פיג'י. באתרי תיירות בפיג'י עדיין נושפים לעיתים בקונכייה במופעים לתיירים. לכלי הקונכייה היה גם שימוש טקסי בפיג'י: כאשר הצ'יף מת, היו מוליכים את גופתו במסלול מיוחד, שלאורכו נשמעה הנשיפה בקונכייה, עד אשר הובאה גופתו לסוף דרך זו.

==בקאריביים==
"מלכת הקונכיות", Lobatus gigas, שימשה בעבר, ולעיתים משמשת גם כיום, ככלי נשיפה באיי הודו המערבית ובאזורים אחרים באזור הקאריביים.

==כיום==
נגן הטרומבון האמריקאי סטיב טוריי, שמנגן ג'אז, מנגן גם על כלי הקונכייה, בין היתר בלהקתו "הקונכיות הקדושות" (Sanctified Shells).

בפסקול הסרט "הנוסע השמיני" (1979) שילב מעצב הפסקולים ג'רי גולדסמית' כאלמנט מרכזי נגינה בקונכייה הודית, בעלת השהיה מסוימת, לאפיון הסביבה החוצנית שבה נמצאה החללית הנטושה בסרט. הבמאי רידלי סקוט התפעל מהצליל המוזר והתחושה המיוחדת שבנגינת הקונכייה, וביקש לשלבה לאורך שאר הפסקול, כולל בנעימה הראשית.

==דוגמה לנגינה==

==קישורים חיצוניים==

* [https://web.archive.org/web/20120415011945/http://www.trombone.org/articles/library/steveturre-mc.asp Masterclass with Steve Turre: Making Music with Shells], Online Trombone Journal 

==הערות שוליים==

קטגוריה:כלי נשיפה
קטגוריה:מוצרים מן החי
קטגוריה:כלי נגינה עתיקים
מגדלורי הרצליה

מגדלורי הרצליה הם זוג מגדלורים הממוקמים על שוברי הגלים משני צידי הכניסה למרינה הרצליה.

שני המגדלים הוקמו בשנות ה-90 כאשר נבנתה המרינה בהרצליה.

המגדלורים בנויים מבטון ומתנשאים לגובה של כ-11 מטרים מעל פני הים. המגדלורים מהבהבים כל 5 שניות. המגדלור המערבי באור ירוק והמגדלור המזרחי באדום. ההבהוב נצפה למרחק של עד כ-14 מייל. הכניסה למגדלורים סגורה בפני מבקרים.

==קישורים חיצוניים==

* [http://www.unc.edu/~rowlett/lighthouse/isr.htm פרטים על המגדלור] באתר אוניברסיטת קרוליינה הצפונית בצ'אפל היל 

הרצליה
קטגוריה:הרצליה: מבנים
פונקציית הישרדות

פונקציית ההישרדות, הידועה גם כפונקציית אמינות, היא תכונה של כל משתנה מקרי הממפה סדרה של אירועים, אשר מזוהים בדרך כלל עם תמותה או כישלון של מערכת מסוימת, לציר הזמן. הפונקציה מגדירה את ההסתברות שהמערכת תשרוד מעבר לזמן נקוב.

==הגדרה==
יהי T משתנה מקרי רציף עם פונקציית הצטברות F על ציר הזמן החיובי <math>[0,\infty)</math>. פונקציית ההישרדות של T היא:

:<math>R(t) = P(\{T > t\}) = \int_t^{\infty} f(u)\,du = 1-F(t).</math>

==תכונות==
כל פונקציית הישרדות היא פונקציה מונוטונית יורדת במובן הרחב. כלומר <math>R(u) \le R(t)</math> לכל <math>u > t</math>.
הזמן t = 0 מייצג התחלה, בדרך כלל את התחלת המחקר או את ההפעלה ראשונה של מערכת כלשהי. הערך R(0) לעיתים קרובות נאמד ב-1 אולם יכול להיות קטן מ-1 על מנת לייצג את ההסתברות שמערכת נופלת מייד עם הקמתה.

==קישורים חיצוניים==
* 

קטגוריה:תורת ההסתברות

fr:Analyse de survie#Fonction de survie
Love Me Do

"Love Me Do" הוא הסינגל הראשון של להקת הרוק הבריטית הביטלס אשר יצא לשווקים לראשונה ב-5 באוקטובר 1962 בבריטניה יחד עם "P.S. I Love You" כבי-סייד. את השיר כתבו ג'ון לנון ופול מקרטני. כאשר הסינגל יצא לראשונה לשווקים בבריטניה, הוא הגיע למקום ה-17 במצעד הבריטי. השיר יצא לאור בארצות הברית ב-1964 והגיע לראש מצעד השירים של ארצות הברית.

השיר נכתב מספר שנים לפני שהוקלט, ולפני הקמת הביטלס. הוא כולל את נגינת המפוחית הבולטת של ג'ון לנון ואת קולות הדואט שלו ושל פול מקרטני. שלוש גרסאות מוקלטות של השיר על ידי הביטלס שוחררו, כל אחת עם מתופף אחר. ניסיון ההקלטה הראשונה מיוני 1962 כללה את פיט בסט על התופים, אך לא יצאה רשמית עד לאוסף Anthology 1 ב-1995. גרסה שנייה הוקלטה שלושה חודשים לאחר מכן עם מחליפו של בסט, רינגו סטאר, והיא שימשה לסינגל המקורי של פרלופון בהוצאה הראשונה. גרסה שלישית, שכללה את המתופף אנדי וייט, משום שמרטין לא היה מרוצה מהביצוע של סטאר ב-4 בספטמבר (רינגו ניגן בתוף מרים בלבד בגרסה זו), שימשה בהוצאה השנייה ונכללה גם באלבום Please Please Me של הלהקה ובסינגל מ-1964 בארצות הברית. השיר נכלל גם באלבום האמריקאי Introducing... The Beatles ו-The Early Beatles.

== רקע ==
ג'ון לנון ופול מקרטני כתבו את השיר במהלך שנת 1958, בעת שג'ון היה בן 17 ופול בן 16, כאשר השניים הבריזו מבית הספר כדי לכתוב שירים. השיר נכתב אודות חברתו של מקרטני, איריס קולדוול.
מקרטני אמר:<blockquote>"Love Me Do" נכתב בשלמותו... זה היה רק לנון ומקרטני שישבו בלי שלאף אחד מאיתנו היה רעיון מקורי במיוחד. אהבנו לעשות את זה, זה היה דבר מאוד מעניין לנסות וללמוד לעשות, להיות כותבי שירים. אני חושב שהסיבה שבסופו של דבר התחזקנו כל כך היא שכתבנו כל כך הרבה בתקופה המעצבת שלנו. "Love Me Do" היה הלהיט הראשון שלנו, שבאופן אירוני הוא אחד משני השירים שאנחנו שולטים בהם, כי כשחתמנו לראשונה ב-EMI הייתה להם חברת הוצאה לאור של מוזיקה בשם Ardmore and Beechwood שלקחה את שני השירים, "Love Me Do" ו-"P.S. I Love You", ובביצוע עסקה איפשהו לאורך הדרך הצלחנו להחזיר אותם.</blockquote>

== מצעדים ==

{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|51
|}

== גרסאות כיסוי ==
לאורך השנים הוקלטו גרסאות כיסוי רבות לשיר, כאשר המבצעים הבולטים ביותר כוללים את בובי וי, סנדי שו, דייוויד בואי, סטיבי וונדר, משפחת בריידי והצ'יפמאנקס.

== קישורים חיצוניים ==

* [http://www.songfacts.com/detail.php?id=9 עמוד השיר באתר songfacts.com] 

== הערות שוליים ==

קטגוריה:שירי 1962
קטגוריה:שירי הביטלס
קטגוריה:שירים באנגלית
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
מהנדס טכני

מהנדס טכני הוא תואר מקצועי הניתן בסיום מסלול הכשרה על-תיכוני שאינו אקדמאי, אף כי הוא כולל בתוכו קורסים אקדמיים, הנועד להכשיר אנשי מקצוע טכניים ולמקדם בתחום ספציפי. הלימודים נמשכים בין שנתיים לשלוש שנים, ומיקודם יותר בפן הטכני ופחות בתאורטי, ומכאן שם התואר. המהנדס הטכני, בהתאם להכשרתו, מיועד למלא משימות טכניות הניתנות לו על ידי המהנדס האחראי, לשמש כעוזר מהנדס ואף לנהל פרויקטים בעלי אופן מוגבל. תחומי האחריות של המהנדס הטכני נרחבים, ושונים ממדינה למדינה.

המהנדסים הטכניים, על אף שמם, אינם נחשבים למהנדסים במלוא מובן המילה. בהתאם למדינה ולמקצוע, הכשרתם מציבה אותם בדרוג שבין טכנאי לתואר ראשון מהנדס. במדינות מסוימות, כגון בריטניה או קנדה, בעל התואר נחשב לטכנאי בעל הכשרה הנדסית מתקדמת, ולכן נקרא Engineering technician (טכנאי הנדסה), בעוד שבמדינות אחרות מצאו לנכון "לקרבו" למעמד מהנדס על ידי הכינוי Associate engineer (מהנדס חבר), Technical engineer (מהנדס טכני), Jr. engineer (מהנדס זוטר) וכו'. בישראל זה מקביל תואר הנדסאי.

עם יישום הסכם בולוניה במלואו, ייעלמו רוב התארים המקבילים באירופה, כאשר חלקם יוסבו לתואר אקדמי בהתאם להיקף ההשכלה והניסיון הנרכש. באופן זה, התואר Ingeniero técnico בספרד, למשל, יוסב לתואר ראשון לא הנדסי בתחום האמור בנוסף רישיון לתעסוקה טכנית בתחום זה.

==ראו גם==
*הנדסאי

קטגוריה:הנדסה
קטגוריה:מקצועות ההנדסה